એ વાત સાચી છે, પણ હું માનસિક રીતે બહુ મજબૂત વ્યક્તિ છું. આ આઠ વર્ષમાં મારી કરીઅરમાં પણ ઘણા ચડાવ-ઉતાર આવ્યા. જ્યારે આ સમાચાર જાહેર થયા ત્યારે હું ‘પેજ થ્રી’ બનાવી રહ્યો હતો અને મેં લોકોને મારી કરીઅર ખતમ થઈ ગઈ હોવાની ચર્ચા કરતા સાંભળ્યાં છે. જોકે હું આમાંથી બહુ સારી રીતે પસાર થયો અને પછી ત્રણ નૅશનલ અવૉર્ડ મેળવ્યા. મારા મિત્રો અને પરિવારજનોના ટેકાને કારણે હું મારી જાતને ટકાવી શકવામાં સફળ સાબિત થયો.